- Hindi News
- National
- बीआर साव स्कूल परिसर में बन रहे 15 अवैध दुकानों की नींव तक नगर पालिका ने उखाड़ी
बीआर साव स्कूल परिसर में बन रहे 15 अवैध दुकानों की नींव तक नगर पालिका ने उखाड़ी
बीआर साव (भवानी रामलाल साव) विद्यालय में निर्माणधीन व्यवसायिक दुकानों पर गुरुवार को बुलडोजर चलाकर बन रहे दुकान को ढहा दिया गया। जानकारी के अनुसार स्कूल के प्राचार्य कर्ज लेकर दुकानों का निर्माण करा रहे थे। स्थानीय नागरिकों व स्कूल के ट्रस्टियों ने इस पर आपत्ति जताते हुए िनर्माण को अवैध बताया। उन्होंने कहा कि यह भूमि स्कूल में बच्चों को पढ़ने के लिए दिया गया है। यहां निजी दुकानों को बनाने के लिए कोई स्थान नहीं है। उन्होंने कहा कि दुकानाें का निर्माण करने के लिए शासन से अनुमति नहीं ली गई है। इसके अलावा जिला शिक्षा अधिकारी व टाउन एंड कंट्री प्लानिंग से भी स्वीकृति नहीं ली गई है। उन्होंने आरोप लगया कि जिस लगानी भूमि का उपयाेग बागबानी के लिए किया जा रहा था उस पर व्यवसायिक दुकानों का निर्माण निजी लाभ के लिए किया जा रहा है। शिकायत पर गुरुवार को तहसीलदार राकेश साहू और नायब तहसीलदार ध्रुव नगर पालिका कार्यालय पहुंचकर मुख्य नगर पालिका अध्यक्ष के सागर से मामले की जानकारी ली। नगर पालिका अध्यक्ष ने बताया कि ऐसे किसी निर्माण के लिए कोई अनुमति नहीं दी गई है। इसके बाद स्कूल का निर्माण कार्य बंद करा दिया गया। वहीं स्कूल के प्राचार्य ने कहा कि दुकानों का निर्माण स्कूल के हित में किया जा रहा है। इसमें उनका कोई निजी हित नहीं है।
गुरुवार को नगर पालिका ने बीआर साव स्कूल में बन रहे 15 दुकानों की नींव तक उखाड़ डाली।
स्कूल ट्रस्टियों ने कहा- भूमि का उपयोग सिर्फ पढ़ाई के लिए होगा, व्यवसाय के लिए नहीं
मैं विद्यालय के लिए काम कर रहा हूं, इसमें मेरा कुछ रोल नहीं है
प्राचार्य से राशि जमा करने के संदर्भ में जानकारी ली गई तो उन्होंने राशि उधारी लेकर जमा करने की बात बतलाई। वहीं उन्होंने निर्माण कराए जाने के संदर्भ में साफ किया कि शाला विकास समिति के प्रस्ताव के आधार पर मैं निर्माण करा रहा हूं। इन 15 दुकानों के खरीददारों से भी चर्चा हो चुकी है। इस मद संे होने वाले आय से विद्यालय के पीछे बाउन्ड्रीवाल व कमरों में छत डालने की योजना हमारे समिति की बैठक में लिया गया है जो कि लिपीबद्ध है। इस कार्य को मैं विद्यालय के लिए कर रहा हूं। इसमें मेरा अपना कुछ भी रोल नहीं है।
नगर पालिका ने स्कूल में निर्माण कार्य बंद कराने की सूचना दी थी
नगर पालिका परिषद ने 27 फरवरी को पत्र जारी कर 24 घंटे के भीतर अवैध निर्माण को बंद कर लिखित में इस कार्यालय को सूचित करने का निर्देश विद्यालय के प्राचार्य को दिया था।ं विद्यालय के प्राचार्य ने 2 मार्च तक कोई जानकारी लिखित में प्रस्तुत नहीं की। ट्रस्टियों ने जिलाध्यक्ष मुंगेली, जिला शिक्षाधिकारी, मुख्य नगर पालिका अधिकारी और शिक्षा मंत्रालय रायपुर को पत्र भेज कर आपत्ति दर्ज कराई थी। स्कूल की ओर से कोई जानकारी नहीं भेजने पर निर्माण कार्य बंद कराने नगर पालिका परिषद पहुंची और निर्माणाधीन दुकानों को तोड़ डाला।
प्राचार्य ने कहा नगर पालिका से लिखित में मिली थी अनुमति
विद्यालय के प्राचार्य एसडी बंजारे से तलब किया गया जिस पर बंजारे ने बताया की नगर पालिका से उन्हें लिखित में अनुमति दिया गया है। जिसके आधार पर निर्माण कार्य कराया जा रहा था और उन्होंने अनुमति पत्र भी दिखाया। अनुमति पत्र नगर पालिका परिशद के भवन अधिकारी द्वारा जारी किया गया था। जो कि नगर पालिका परिषद के प्रक्रिया को बिना पूरा किए मुख्य नगर पालिका अधिकारी व परिषद के बिना जानकारी के जारी किया गया था। जिसे विधिवत नहीं होने से नियम के विपरीत जारी अनुज्ञा पत्र को फर्जी माना गया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva